  Туспуктэм: vk.com (Алексей Семёнов) Наталия Сильвестрова Алнаш ёросысь Казакгуртын выль хоккей площадка усьтӥзы. Ӵектосэз кичӧлтонъёсты улонэ пыӵатон понна коньдэтысь уксё висъян программая быдэстӥзы. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. « Шкоалын дышетскись казакгуртъёс азьвыл ик конькиос басьтӥзы ни, табере хоккей шудыны дышетскозы » Алексей Семёнов. Алнаш ёрослэн тӧроез Спорт площадкаез усьтон ужрадын пиналъёс йӧ вылтӥ Россилэн куншетэныз ортчизы. Сое нимысьтыз ожгар ужрадэ пыриськись улосчиоссы ыстӥзы. Кезьыт куазен пиналъёс медаз кынме шуыса, анай-атайёс пӧсь чай но табань дасязы. Ёрос администраци площадкаысь лымыез утялтыны техника кузьмаз. Алексей Семёновлэ кылъёсызъя, Алнаш ёросын 12 таӵе площадкаос ни. Тегъёс: Спорт Хоккей лэсьтӥськон Алнаш Удмуртия  